
COMUNICAT DE PRESĂ
privind scăderea prețului mediu al energiei electrice furnizate la tarife reglementate 
În ședința din data de 25.06.2015, Comitetul de reglementare al ANRE a decis menținerea, ȋn semestrul II 2015, a tarifelor reglementate de energie electrică aplicate de furnizorii de ultimă instanță clienților casnici care nu și-au exercitat dreptul de eligibilitate, aprobate prin Ordinul ANRE nr. 157/2014.
Analiza și calculele de stabilire a coeficientului de indexare a tarifelor reglementate se realizează de ANRE anual/semestrial, conform prevederilor Metodologiei de stabilire a tarifelor aplicate de furnizorii de ultimă instanță clienților finali, aprobată prin Ordinul ANRE nr. 92/2015.  Menținerea tarifelor reglementate aprobate prin Ordinul 157/2014 va conduce la scăderea prețului mediu de revenire al energiei electrice furnizate la tarife reglementate, ȋn semestrul II 2015 față de semestrul I 2015, cu cca. 1,5 %, scădere datorată reducerii sumelor ce vor fi plătite de clienți pentru componenta de rezervare/abonament (corespunzător creșterii gradului de dereglementare ȋn semestrul II 2015 cu încă 10%).
De asemenea, Comitetul de reglementare a aprobat modificarea Ordinului ANRE nr. 119/2013 privind aprobarea contribuţiei pentru cogenerarea de înaltă eficienţă şi a unor prevederi privind modul de facturare a acesteia.  
Astfel, în urma evaluării efectuate de ANRE conform prevederilor art. 17 alin. (1) din HG nr. 1215/2009, cu modificările ulterioare, a rezultat o valoare a contribuţiei pentru semestrul II 2015 egală cu 15,82 lei/MWh faţă de valoarea de 18,12 lei/MWh în vigoare începând cu 1 ianuarie 2015, ceea ce reprezintă o reducere cu 12,7%. 
In consecința, menținerea tarifelor reglementate de energie electrică aprobate prin Ordinul 157/2014, precum și impactul  reducerii tarifare a contribuției pentru cogenerarea de înaltă eficiență vor conduce la o scădere a facturii  medii de energie electrică plătite de consumatorul final cu 0,5 - 1% în semestrul II din acest an. 

